Vrou wat onnie aanrand gaan appelleer | Maroela Media
Itumeleng Letsepe. (Foto: ANA)
Die 40-jarige vrou wat erken het dat sy 'n laerskoolonderwyseres met 'n sambreel aangerand het "om haar 'n les te leer" is Maandag in die Mankwe-landdroshof in Mogwase, Noordwes, verlof tot appèl teen haar vonnis toegestaan.
Itumeleng Lizbeth Letsepe is vroeër tot drie jaar tronkstraf gevonnis nadat sy Mpuseng Sepotokele (52), 'n gr. 3-onderwyseres by Leema Primary School naby Sun City, op 22 Februarie vanjaar aangerand het.
Letsepe het in haar aansoek om verlof tot appèl aangevoer die hof het nie tydens sy vonnisoplegging in ag geneem dat sy 'n eerste oortreder is, dat sy skuldig gepleit het, dat sy na twee minderjarige kinders moet omsien en dat die hof geen bevel gemaak het oor wat met daardie twee kinders moet gebeur wanneer sy tronk toe gaan nie. Sy het aangevoer 'n ander hof sal tot 'n ander beslissing kom.
Die hof het vroeër bevind Letsepe het die aanval op Sepotokele beplan en haar herhaaldelik oor haar kop en hande met 'n sambreel aangerand toe sy die oggend by die skool opdaag. Sepotokele is in die voorval beseer en het onder meer oop wonde opgedoen.
Letsepe se borgtog van R2 000 is verleng totdat haar appèlaansoek in die hooggeregshof in Mmabatho aangehoor kan word.
Waarvoor kry sy kans om te appelleer? Liewe aardetjie tog – al die bewyse is daar dat sy dit regtig gedoen het. Waarom mors julle so geld. Sluit haar toe ek kry klaar. Hulle is so arrogant en dink hulle kan wegkom met alles en dan speel die hof nog so in hulle kraal. Watse voorbeeld word vir die kinders gestel. 'n Hele ronde O
Ons eens gerespekteerde regstelsel is nou ook besig om agteruit te gaan, soos al die ander staat instellings, wie was die persoon op die bank?
As jy iemand aanrand vat Kanada net jou paspoort weg ….daar is byna geen aanrandings nie !
… hier moet hulle eerder 'n paspoort en sakgeld as straf gee… en vinnig ook. Onthou die rubberbote raak gou vol en 'elders beter' ook.
Die kind het seker ook nie veel vriende nie want met so ongeskikte ma sal almal draaie om jou loop. Jy kry maklik n sambreel teen die kop.